मैदाम
मैदाम (মৈদাম, maidam), जिसका सही असमिया उच्चारण मोईदाम है, भारत के महत्वपूर्ण मध्यकालीन आहोम साम्राज्य (1228-1826) के शाही परिजनों व सम्भ्रांत वर्ग के लिए बने टीले होते हैं। शाही मैदाम केवल असम राज्य में चराईदेव में पाए जाते हैं, हालांकि अन्य मैदाम जोरहाट और डिब्रूगढ़ के बीच बिखरे हुए हैं। मैदाम के भीतर एक या अधिक कक्ष होते हैं जिनके ऊपर एक गुम्बज़नुमा ढांचा होता है जो मिट्टी से ढका हुआ होता है। बाहर से यह टीला स्पष्ट दिखता है। मैदाम अक्सर एक अष्टमुखी दीवार से घिरे हुए होते हैं। इसे हाल ही में UNESCO की विश्व विरासत स्थल में सम्मिलित किया गया है।